text: [{"text_idx": "#000001", "text": "Ein heldur \u00f8\u00f0rvi\u0301si ho\u0301pur hesa fer\u00f0"}, {"text_idx": "#000003", "text": "Ha\u030akan Ericson setti i\u0301 morgun or\u00f0 a\u0301 st\u00f8\u00f0una i\u0301 ho\u0301pinum undan n\u00e6stu landsdystunum. Sjey broytingar eru i\u0301 u\u0301tt\u00f8kuni (Mynd: Sverri Egholm)"}, {"text_idx": "#000004", "text": "Ta\u00f0 er 17. juni og 20. juni, at a\u0301vi\u0301kavist Kekkia og Albania vitja To\u0301rsv\u00f8lli i\u0301 undankappingina til EM 2024. Talan ver\u00f0ur um annan og tri\u00f0ja dystin hja\u0301 f\u00f8royska A-landsli\u00f0num i\u0301 kappingini. Tann fyrsti var i\u0301 Moldova 25. mars. Mads Boe Mikkelsen leg\u00f0i F\u00f8royar a\u0301 odda stutt fyri ste\u00f0gin vi\u00f0 go\u0301\u00f0um ma\u0301li, men eftir langt try\u0301st javna\u00f0i heimali\u00f0i\u00f0 vi\u00f0 brotssparki seint i\u0301 dystinum, og ta\u00f0 enda\u00f0i 1-1; eins og ta\u0301 li\u00f0ini hittust har i\u0301 2021.Tri\u0301ggjar dagar eftir dystin i\u0301 Moldova sp\u00e6ldi f\u00f8royska manslandsli\u00f0i\u00f0 venjingardyst i\u0301 Nor\u00f0urmakedo\u0301nia (1-0). Fimm li\u00f0 eru i\u0301 undankappingarbo\u0301lkinum hja\u0301 F\u00f8royum, og okkara h\u00f8vdu fri\u0301 i\u0301 2. umfari. Ein dystur, eitt stig og eitt ma\u0301l higartil. Ta\u00f0 sto\u0301\u00f0 KI\u0301-mi\u00f0vallarin Mads Boe Mikkelsen fyri i\u0301 Moldova. Hann hevur veri\u00f0 eitt sindur darva\u00f0ur av ska\u00f0a i\u0301 a\u0301r men var aftur a\u0301 v\u00f8lli leygarkv\u00f8ldi\u00f0 (Mynd: Sverri Egholm)"}, {"text_idx": "#000005", "text": "St\u00f8\u00f0an var heilt \u00f8\u00f0rvi\u0301si i\u0301 mars ma\u0301na\u00f0a. Ta\u0301 Ha\u030akan Ericson byrja\u00f0i ti\u0301\u00f0indafundin, helt sviin skemtiliga fyri, at hetta var u\u0301tt\u00f8kan til i\u0301shokkilandsli\u00f0i\u00f0 hja\u0301 F\u00f8royum. Kavi la\u0301 uttanfyri ta\u0301, og solei\u00f0is hev\u00f0i veri\u00f0 i\u0301 tv\u00e6r vikur. Hetta gj\u00f8rdi, at 2. og 3. umfar vo\u0301r\u00f0u u\u0301tsett. Kappingarnar i\u0301 Noreg og I\u0301slandi vo\u0301ru ikki byrja\u00f0ir, og sum heild eru teir allarflestu greitt meira dystarskarpir nu\u0301.Ta\u0301 landsli\u00f0svenjarin bjo\u0301\u00f0a\u00f0i ti\u0301\u00f0indafo\u0301lkum og \u00f8\u00f0rum v\u00e6lkomin i\u0301 FSF-hu\u0301sinum fyrrapartin - a\u0301\u00f0renn hann kunngj\u00f8rdi t\u00e6r sjey broytingarnar - var\u00f0 liti\u00f0 aftur a\u0301 kavakl\u00e6dda mars ma\u0301na\u00f0a og fegnast um go\u0301\u00f0ve\u00f0ri\u00f0 nu\u0301. Ha\u030akan Ericson seg\u00f0i, at hann var til Nor\u00f0oyastevnudystin millum KI\u0301 og AB um vikuskifti\u00f0, og ta\u00f0 var fyrstu fer\u00f0, si\u0301\u00f0ani hann kom til F\u00f8royar, at hann fo\u0301r u\u0301r einum kl\u00e6dnaplaggi undir dysti i\u0301sta\u00f0in fyri at lata seg i\u0301 eitt afturat.Eins og til seinastu u\u0301tt\u00f8kuna ro\u0301sti Ha\u030akan f\u00f8royskum hondbo\u0301lti. I\u0301 mars h\u00f8vdu f\u00f8roysku menninir ju\u0301st vunni\u00f0 a\u0301 Rumenia i\u0301 EM-undankappingardysti a\u0301 Ha\u0301lsi, og svenski venjarin tosa\u00f0i um sto\u0301ru upplivingina at vera til dystin. I\u0301 dag kom hann inn a\u0301 flotta avriki\u00f0 at sp\u00e6la seg til eitt endasp\u00e6l og hetta her vi\u00f0 at seta s\u00e6r h\u00f8g ma\u0301l.Ha\u030akan Ericson og fysiski venjarin, Magni Mohr, til hondbo\u0301ltslandsdyst i\u0301 H\u00f8llini a\u0301 Ha\u0301lsi i\u0301 mars (Mynd: Sverri Egholm)Naka\u00f0 sum eisini fr\u00f8ddi Ha\u030akan Ericson no\u0301gv var, at Brandur Hendriksson Olsen 34 t\u00f8kur aftur. Ska\u0301lvi\u0301kingurin var ikki vi\u00f0 i\u0301 fj\u00f8r ella i\u0301 mars vegna a\u0301lvarasaman kn\u00e6ska\u00f0a (krossband), men er nu\u0301 komin fyri seg og er byrja\u00f0ur at sp\u00e6la i\u0301 Fredrikstad, vi\u0301sti landsli\u00f0svenjarin a\u0301. Brandur hevur sp\u00e6lt i\u0301 fy\u0301ra dystum upp a\u0301 tri\u0301ggjar vikur og var a\u0301 v\u00f8llinum i\u0301 ein ti\u0301ma i\u0301 OBOS-deildini i\u0301 vikuskiftinum. Nu\u0301 skal hann koma inn i\u0301 landsli\u00f0sho\u0301pin aftur, og kann hann longu gera mun, seg\u00f0i Ha\u030akan.Brandur og li\u00f0felagin i\u0301 Fredrikstad, Jo\u0301annes Bjartali\u0301\u00f0, eru \"ny\u0301ggir\" a\u0301 listanum hesa fer\u00f0, og ta\u00f0 eru fimm a\u00f0rir sp\u00e6larar, sum vo\u0301ru ska\u00f0adarva\u00f0ir fyri yvir tveimum ma\u0301na\u00f0um si\u0301\u00f0ani, eisini. Talan er um Sonna Ragnar Nattestad, Andrass Johansen og Hannes Agnarsson u\u0301r B36, sum ikki fo\u0301ru at sp\u00e6la fast fyrrenn i\u0301 apri\u0301l, og a\u0301lopskendu Petur Knudsen og Jo\u0301an Si\u0301mun Edmundsson. Petur kom fyri seg eftir dru\u0301gvan ska\u00f0a ti\u0301\u00f0liga i\u0301 va\u0301r og hevur si\u0301\u00f0ani sp\u00e6lt a\u0301tta dystir i\u0301 Superliguni. Kviki ma\u00f0urin i\u0301 Saltangara\u0301 hevur skora\u00f0 tvey ma\u0301l fyri Lyngby og var partur av bjargingini i\u0301 bestu donsku deildini. Jo\u0301an Si\u0301mun hevur ikki sp\u00e6lt kappingardyst si\u0301\u00f0ani landsdystin mo\u0301ti Turkalandi 25. september i\u0301 fj\u00f8r, har hann skora\u00f0i. Kn\u00e6\u00f0i\u00f0 hevur darva\u00f0 no\u0301gvum, men samb\u00e6rt landsli\u00f0svenjaranum hevur royndi toftama\u00f0urin vant seinastu sjey vikurnar og sp\u00e6lt onkrar venjingardystir.Nakrir sp\u00e6larar, sum vo\u0301ru vi\u00f0 seinast, eru fra\u0301valdir av ymiskum ors\u00f8kum. Eitt yvirlit s\u00e6st ni\u00f0ast, men her er talan um tveir yngri verjuleikarar - sum av skiljandi ors\u00f8kum ikki eru vi\u00f0 - Noah Mneney, i\u00f0 a\u0301 hesum sinni skal hugsavna seg um U21, tveir a\u0301leyparar og so Meinhard Egilsson Olsen og Patrik Johannesen. A\u0301 ti\u0301\u00f0indafundinum setti landsli\u00f0svenjarin or\u00f0 a\u0301, hvussu harmiligt ta\u00f0 var, at teir hava sliti\u00f0 krossbandi\u00f0, og at ta\u00f0 nu\u0301 ver\u00f0ur hugt eftir, hvat sambandi\u00f0 millum f\u00f8royskar landsli\u00f0ssp\u00e6larar og korssbandsska\u00f0ar kann vera. Ba\u0301\u00f0ir byrja\u00f0u inni i\u0301 Moldova, og serliga Meinhard hevur veri\u00f0 ty\u0301\u00f0andi fyri A-landsli\u00f0i\u00f0 seinnu a\u0301rini.Si\u0301 eisini: Brandur, Bjartali\u0301\u00f0, Sonni Ragnar og Jo\u0301an Si\u0301mun aftur a\u0301 landsl\u00f0numFremsti sp\u00e6larin i\u0301 f\u00f8roysku kappingini fer at sita heimaNaka\u00f0 av r\u00f8ringi kom i\u0301, eftir at ta\u00f0 gj\u00f8rdist greitt, at toppskju\u0301ttin og besti sp\u00e6larin higartil i\u0301 Betrideildini, Pa\u0301ll Andrasson Klettskar\u00f0, ikki er vi\u00f0. Ta\u00f0 var hann seinast. Millum anna\u00f0 var heitt kjak i\u0301 sendingini hja\u0301 Kringvarpinum \"Fo\u0301tbo\u0301ltskjak\", og st\u00f8\u00f0an ver\u00f0ur umr\u00f8dd a\u0301 leinkjuni omanfyri. Ska\u00f0in, hann fekk leygarkv\u00f8ldi\u00f0, f\u00e6r allarhelst ikki at darva\u00f0 Pa\u0301ll seinni i\u0301 ma\u0301na\u00f0inum, og Portalurin hevur fingi\u00f0 va\u0301tta\u00f0, at sama st\u00f8\u00f0an er hja\u0301 Adrian Justinussen. Mi\u00f0vallarin hevur sta\u00f0i\u00f0 fyri 11 ma\u0301lstigum i\u0301 Betrideildini higartil, og eitt landsli\u00f0spla\u0301ss hevur helst veri\u00f0 upp a\u0301 tal kring HB-mi\u00f0vallaran. Ta\u00f0 ver\u00f0ur so ikki hesafer\u00f0 - Adrian kundi ikki sp\u00e6la a\u0301 Svangaskar\u00f0i i\u0301 gja\u0301r. Magnus Holm Jacobsen og Bjarki Nielsen hava veri\u00f0 n\u00f8vn, i\u00f0 vi\u00f0merkjarar hava havt frammi alment, men hetta er ho\u0301purin, sum Ha\u030akan Ericson og toymi hava valt, og ta\u00f0 er ein spennandi og sterkur ein av slagum - hesir 24 skulu taka avbjo\u0301\u00f0ingina upp a\u0301 To\u0301rsv\u00f8lli mo\u0301ti Albania og Kekkia."}, {"text_idx": "#000009", "text": "U21-landsli\u00f0i\u00f0 so at siga o\u0301broytt\n13 ny\u0301ggir venjarar fingi\u00f0 pro\u0301gv"}, {"text_idx": "#000010", "text": "U21-landsli\u00f0i\u00f0 so at siga o\u0301broytt"}, {"text_idx": "#000011", "text": "13 ny\u0301ggir venjarar fingi\u00f0 pro\u0301gv"}]